พระราชกฤษฎีกาเปลี่ยนแปลงเขตเทศบาลเมืองนครพนม จังหวัดนครพนม พ.ศ. 2523
พระราชกฤษฎีกา
เปลี่ยนแปลงเขตเทศบาลเมืองนครพนม จังหวัดนครพนม
พ.ศ. ๒๕๒๓
 

ภูมิพลอดุลยเดช
ป.ร.
ให้ไว้ ณ
วันที่ ๑๑ มีนาคม พ.ศ. ๒๕๒๓
เป็นปีที่
๓๕ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรเปลี่ยนแปลงเขตเทศบาลเมืองนครพนม จังหวัดนครพนม
เพื่อประโยชน์ในการบริหารกิจการและการทะนุบำรุงท้องถิ่น

อาศัยอำนาจตามความในมาตรา ๑๕๙ ของรัฐธรรมนูญแห่งราชอาณาจักรไทย
และมาตรา ๑๒ แห่งพระราชบัญญัติเทศบาล พ.ศ. ๒๔๙๖
ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙
จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑
พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองนครพนม
จังหวัดนครพนม พ.ศ. ๒๕๒๓

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓
ให้เปลี่ยนแปลงเขตเทศบาลเมืองนครพนม จังหวัดนครพนม ซึ่งได้กำหนดไว้ในมาตรา
๔ แห่งพระราชกฤษฎีกาจัดตั้งเทศบาลเมืองนครพนม จังหวัดนครพนม พุทธศักราช ๒๔๗๘ เสียใหม่
โดยให้มีเขต ดังต่อไปนี้
ด้านเหนือ ตั้งแต่หลักเขตที่ ๑ ซึ่งตั้งอยู่ห่างจากศูนย์กลางทางหลวงแผ่นดินหมายเลข
๒๑๒ ตอนบึงกาฬ - นครพนม ฟากตะวันตก ตรง กม. ๓.๙๐๐ ตามแนวเส้นตั้งฉากระยะ ๒๐๐ เมตร
เป็นเส้นตรงไปทางทิศตะวันออกเฉียงเหนือ ผ่านทางหลวงแผ่นดินหมายเลข ๒๑๒ ตอนบึงกาฬ -
นครพนม ตรง กม. ๓.๙๐๐ ถึงหลักเขตที่ ๒ ซึ่งตั้งอยู่ในแม่น้ำโขงบนเส้นเขตแดนประเทศไทยกับสาธารณรัฐประชาธิปไตยประชาชนลาว
ด้านตะวันออก จากหลักเขตที่ ๒ เลียบตามแนวเส้นเขตแดนประเทศไทยกับสาธารณรัฐประชาธิปไตยประชาชนลาว
ไปทางทิศตะวันออกเฉียงใต้ ถึงหลักเขตที่ ๓ ซึ่งตั้งอยู่ในแม่น้ำโขงบนเส้นเขตแดนประเทศไทยกับสาธารณรัฐประชาธิปไตยประชาชนลาว
ทางทิศตะวันออกของเข็มทิศ จากทางหลวงแผ่นดินหมายเลข ๒๑๒ ตอนนครพนม  ธาตุพนม ตรง
กม. ๒๖๕.๔๒๖
ด้านใต้ จากหลักเขตที่ ๓ ไปทางทิศตะวันตกของเข็มทิศ
ถึงหลักเขตที่ ๔ ซึ่งตั้งอยู่ริมทางหลวงแผ่นดินหมายเลข ๒๑๒ ตอนนครพนม  ธาตุพนม ฟากตะวันออก
ตรง กม. ๒๖๕.๔๒๖
จากหลักเขตที่ ๔ เป็นเส้นตรงในแนวเดียวกับแนวเขตระหว่างหลักเขตที่
๓ ถึงหลักเขตที่ ๔ ออกไปทางทิศตะวันตก ถึงหลักเขตที่ ๕ ซึ่งตั้งอยู่ริมลำห้วยฮอฝั่งตะวันออก
ด้านตะวันตก จากหลักเขตที่ ๕ เลียบตามลำห้วยฮอฝั่งตะวันออกไปทางทิศตะวันตกเฉียงเหนือ
ผ่านทางหลวงแผ่นดินหมายเลข ๒๒ ตอนธาตุนาเวง - นครพนม ข้ามลำห้วยหนองเบ็น
ถึงหลักเขตที่ ๖ ซึ่งตั้งอยู่ริมลำห้วยหนองเบ็นฝั่งเหนือ
จากหลักเขตที่ ๖ เป็นเส้นตรงไปทางทิศตะวันตกเฉียงเหนือ
ไปบรรจบกับหลักเขตที่ ๑
ดังปรากฏในแผนที่ท้ายพระราชกฤษฎีกานี้
ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควร

มาตรา ๔
ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
พลเอก ส. ณ
นคร
รองนายกรัฐมนตรี
[เอกสารแนบท้าย]

๑.
แผนที่ท้ายพระราชกฤษฎีกาเปลี่ยนแปลงเขตเทศบาลเมืองนครพนม จังหวัดนครพนม พ.ศ. ๒๕๒๓

(ดูข้อมูลจากภาพกฎหมาย)
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
เนื่องจากท้องที่นอกเขตเทศบาลเมืองนครพนม จังหวัดนครพนม ได้เจริญขึ้นและมีชุมนุมชนอยู่หนาแน่น สมควรขยายเขตเทศบาลเมืองนครพนม
จังหวัดนครพนม เพื่อประโยชน์ในการบริหารกิจการและการทะนุบำรุงท้องถิ่นต่อไป
จึงจำเป็นต้องตราพระราชกฤษฎีกานี้ขึ้น




























ปิติวรรณ/จัดทำ
๑๖ มีนาคม ๒๕๖๓

อรญา/ตรวจ
๑๔ เมษายน ๒๕๖๓

[๑] ราชกิจจานุเบกษา
เล่ม ๙๗/ตอนที่ ๓๙/ฉบับพิเศษ หน้า ๓๐/๑๑ มีนาคม ๒๕๒๓